open-index/open-wikipedia-markdown huggingface dataset:
Kolerapandemien 1839–1856

**Kolerapandemien 1839–1856**, eller den tredje kolerapandemien, var en pandemi av kolera som herjet mellom 1839 og 1856. Den er kjent som den tredje av flere kolerapandemier i Asia og Europa på 1800- og 1900-tallet, og den etterfulgte den andre kolerapandemi og ble etterfulgt av den fjerde kolerapandemi. 

Pandemien begynte i Bengal i 1839 og spredt seg derfra til Sørøst-Asia og Øst-Asia. Sannsynligvis bidro britiske soldater og handel til spredningen gjennom første opiumskrig som brøt ut i 1840. I løpet av de påfølgende fire–fem årene spredte kolerasmitten seg videre fra Kina til Sentral-Asia, Afghanistan og Persia. Fra Bengal fant koleraen vegen til Mumbai og i 1846 videre til Mesopotamia og Aden. Pilegrimer fra Mekka førte med seg smitte til Egypt i 1848 og videre til Nord-Afrika de to neste årene. Via Astrakhan og Orenburg nådde pandemien Moskva i september 1847. I 1848 var Nord-Europa og Vest-Europa rammet. Fra Europa brakte skip fra franske og tyske havner koleraen til USA, først til New York og New Orleans. I 1849 ble Panama rammet. Pandemien rammet i 1850 også Colombia, Cuba og Jamaica og mellom 1852 og 1855 også andre steder i Karibia. I 1855 ble Brasil rammet.

Under denne pandemi ble det i London konstatert av legen John Snow at smittespredningen der hadde sammenheng med på bristende hygiene ved en vannpunpe i Broad Street. og dette ble et epidemiologisk gjennombrudd som gav opphav til forståelsen av hygienens betydning. Dette gav store reformer for folkehelsen og for ettertidens byplanlegging. 

## Norge
I desember 1848 ble Bergen rammet av koleraepidemien, og en av de første som ble smittet var distriktslegen i Nordhordland. Sykdommen spredte seg også til Manger prestegjeld og videre. Det ble innført karantenebestemmelser og opprettet egne koleralasaretter for å begrense smittespredning. I Bergen ble det registrert 619 koleradødsfall før epidemien var over.

## Referanser
Reproduksjonstall

**Reproduksjonstall** er innen demografi et mål på befolkningens fruktbarhet. Innen epidemiologi forteller **reproduksjonstallet** eller **det basale reproduksjonstallet**, skrevet som *R*0, hvor mange hvor mange en smittet i gjennomsnitt smitter i en befolkning der alle er mottagelige for smitten.

## Demografi
Reproduksjonstallet, eller fruktbarhetstallet, er et mål for hvor mange barn en kvinne får i gjennomsnitt dersom gjeldende fruktbarhetsmønster holder seg likt fremover. Statistikk samles inn årlig, og i Norge har statistikken vært ført siden 1845. Et reproduksjonstall på 2,1 vil føre til en jevn befolkning, mens høyere fører til befolkningsøkning og lavere gir reduksjon dersom en ser bort fra innvandring. I 2023 var reproduksjonstallet i Norge på 1,41. Sør-Korea hadde i 2024 et reproduksjonstall på 0,9 mens Niger hadde på 6,6. 

## Epidemiologi

Det basale reproduksjonstallet er uavhengig av hvor mange som er vaksinert eller immune, mens det effektive reproduksjonstallet *R*E vil bli påvirket av slike tiltak.

Reproduksjonstallet *R*0 kan variere og smitte kan f.eks. skje raskere i kaldt klima enn i varmt klima, og spres fortere der folk bor tett enn der det er god plass. *R*0 er ikke en biologisk konstant for et bestemt smittestoff eller et mål på sykdommens alvorlighet. *R*0 er et tall uten benevning, og angir følgelig ikke smitteutbredelse over tid. *R*0 er en funksjon av både menneskelige faktorer samt smittestoffets biologiske egenskaper. Modellene som brukes for å beregne *R*0 er avhengige av riktige data. Antall smittede blir lett underestimert fordi noen smittede har få eller ingen symptomer og på grunn av manglende smitteoppsporing eller manglende testkapasitet.

Reproduksjonstallet er viktig for å modellere hvordan en sykdom kan spre seg, og ut fra modellene kan man si noe om behovet for helsehjelp eller legemidler.

## Beregning av ''R''<sub>0</sub>

*R*0 avhenger av:
* antall personer den smittede har kontakt med
* sannsynligheten for smitteoverføring ved hver kontakt
* varigheten av smittbarhet hos den infiserte

Fordi *R*0 påvirkes av flere biologiske og sosiale faktorer, blir *R*0 vanligvis beregnet ved hjelp av avanserte matematiske modeller. *R*0 kan uttrykkes som produktet av smittsomheten β, kontakthyppigheten c og varigheten av den smittsomme perioden D:
*R*0 = β × c × D

Hvis *R*0 er større enn 1, forventes epidemien å fortsette. Hvis *R*0 er under 1, forventes epidemien etter hvert å dø ut. Hvis *R*0 er over 3 vil mer enn 90% av en befolkning bli smittet.

## Referanser
Kolerapandemien i 1961–1975

**Kolerapandemien i 1961–1975**, eller *den syvende kolerapandemien*, var et større utbrudd av kolera som strakk seg i det vesentlige over perioden 1961-75;  den aktuelle bakterievarianten består fortsatt. 

## Forløp
Denne pandemien, med utgangspunkt i en bakterievariant kalt El Tor, startet i Indonesia i 1961 og spredte seg til Bangladesh der den manifesterte seg i 1963. I 1964 kom den til India, og i 1966 var den i Sovjetunionen. I juli 1970 var det et utbrudd i Odessa og det rapporteres om et utbrudd i Baku i 1972, men Sovjetunionen undertrykket informasjonen om dette. Pandemien nådde Italia i 1973 fra Nord-Afrika. Japan og Sørstillehavet så noen utbrudd sent i 1960-årene. 

I 1971 var antallet rapporterte tilfeller i hele verden på 155.000. I 1991 nådde det 570.000. Spredningen av sykdommen ble fasilitert av moderne transport, og av massemigrasjon. Men mortalitetsratene sank markant da regjeringene satte inn moderne kurative og preventive tiltak. Den vanlige mortalitetsraten på 50% sank til10% i 1980-årene og til under 3% i 1990-årene. 

## Et ''comeback''
I 1991 gjorde varianten et *comeback* i Latin-Amerika. Den begynte i Peru, der sykdommen tok livet av om lag 10.000 mennesker. Forskning kunne fastslå at det var den samme sykdommen som herjet under den syvende koleraepidemien. Det ble mistenkt at sykdommen kom fra Asia med forurenset vann, men vannprøver fra Latin-Amerika og prøver fra Afrika viste seg å være identiske.

## Referanser


## Eksterne lenker
*  Epidemics and Pandemics
Hjemmet og verden

***Hjemmet og verden*** (originaltittel: bengali:  *Ghare Bāire*) er en indisk bengalskspråklig dramafilm fra 1984 regissert av Satyajit Ray. Filmen er basert på Rabindranath Tagores roman av samme navn fra 1916. Den beskriver et trekantdrama mellom et ungt adelig ektepar og en karismatisk politiker, satt opp mot de politiske urolighetene som skjedde under lord Curzons oppdeling av Bengal i 1905.

## Priser og utmerkelser
Filmen vant Den nasjonale filmprisen i India for beste bengalskspråklige film, beste mannlige birolle, og beste kostymer. Den ble også vist i konkurranseprogrammet under filmfestivalen i Cannes i 1984 men vant ingen utmerkelser der.

## Medvirkende
*Soumitra Chatterjee – Sandip Mukherjee 
*Victor Banerjee – Nikhilesh Choudhury 
*Swatilekha Sengupta – Bimala Choudhury 
*Gopa Aich – svigersøsteren
*Jennifer Kendal – Miss Gilby (som Jennifer Kapoor) 
*Manoj Mitra – rektoren 
*Indrapramit Roy – Amulya 
*Bimala Chatterjee – Kulada

## Referanser


## Eksterne lenker
*
Cornell Lab of Ornithology

**Cornell Lab of Ornithology** (etablert i 1915) er en ideell organisasjon ved Cornell University i Ithaca, New York, som forsker på fugler og annet dyreliv. Organisasjonen er en medlemsstøttet.

Instituttet har omkring 250 forskere, professorer, ansatte og studenter arbeider med et utvalg program viet oppdraget som er gitt instituttet: «å tolke og verne jordens biologiske mangfold gjennom forskning, utdannelse og folkeforskning fokusert på fugler.» 

Det er de cirka  medlemmene som hovedsakelig finansierer virksomheten. Instituttet publiserer blant annet bøker under *Cornell Lab Publishing Group*, en kvartalsvis publisering, Living Bird magazine og et månedlig elektronisk nyhetsbrev. Det forvalter dessuten flere borgervitenskapelige prosjekter og nettsteder, inkludert det Webby Award-prisbelønte *All About Birds*.

## Digitale fugleprosjekter
* Birds of the World, verdens største ornitologisk database, inkluderer alle verdens nålevende fugler og fugler utdødd etter år 1600.
* eBird, verdens største borgerlige vitenskapsprosjekt relatert til biologisk mangfold, med over 100 millioner fugleobservasjoner registrert hvert år av «eBirdere» over hele verden.
* Macaulay Library, er verdens ledende vitenskapelige arkiv (bibliotek) for lyd, video og fotografier av naturhistoriske fenomener.
* Merlin Bird ID, en fugleapp (for iOS og Android) som viser frem det beste av bilder, fuglesanger og fuglelyder fra brukerne, samt tips fra eksperter over hele verden for å hjelpe deg med å identifisere fuglene du ser. Gir også tilgang til utbredelseskart fra Birds of the World og er revet av milliarder av fugleobservasjoner som er sendt inn via eBird.

## Se også
* AviList, et fellesprosjekt om en ny (2025) global sjekkliste for fugletaksonomi. Omhandler alle verdens fugler og støttes av International Ornithologists’ Union (IOU), BirdLife International og Cornell Lab of Ornithology. Erstatter tidligere lignende lister.

## Referanser




## Eksterne lenker
*
Victor Banerjee

**Victor Banerjee** (bengli: ভিক্টর বন্দ্যোপাধ্যায় Bhikṭar Bandyopādhyāẏ, født 15. oktober 1946 i Kolkata) er en indisk-britisk skuespiller som har spilt i både engelsk-, hindi-, bengali- og assamesiskspråklige filmer.

## Filmer i utvalg
* 1977 – *[[Sjakkspillerne]]*
* 1978 – *[[Kunstsamlerne]]*
* 1984 – *[[Hjemmet og verden]]*
* 1984 – *[[En reise til India]]*
*1986 – *Foreign Body*
* 1992 – *[[Bitter hevn]]*
*2007 – *Ta Ra Rum Pum*
*2014 – *Gunday*
*2018 – *High Life*

## Referanser


## Eksterne lenker
*
Vålaugsvegen

**Vålaugsvegen** (11-149, 2-140) er en vei på Maura i Nannestad. 

Veien har avkjøring fra Nannestadveien i Maura, og går vest- og nordvestover til den møter Gamle Hadelandsvei. Veien har også en kort stubb rett sør for endepunktet i vest, som bryter Slettmovegen i to deler. Veien ligger cirka 205 meter over havet i vestenden. 

## Referanser


## Eksterne lenker
*
6 mm-kaliber

Denne artikkelen lister opp patroner for skytevåpen med kulekaliber mellom 6–6.99&nbsp;mm (0.236–0.275 tommer). Alle mål er i millimeter.

## Pistolpatroner

## Riflepatroner
### 6.2 mm

### 6.5 mm

### 6.6 mm og opp

## Se også
* 2 mm-kaliber
* 3 mm-kaliber
* 4 mm-kaliber
* 5 mm-kaliber
* 7 mm-kaliber
* 8 mm-kaliber
* 9 mm-kaliber
* 10 mm-kaliber
* 11 mm-kaliber
* 12 mm-kaliber
* 13 mm-kaliber
* Liste over pistolpatroner
* Liste over riflepatroner

## Referanser
Leder av Overhuset

**Leder av Overhuset** (***Leader of the House of Lords***) er et medlem av kabinettet i Storbritannia som er ansvarlig for å arrangere regjeringsvirksomhet i Overhuset. Rollen blir alltid holdt i kombinasjon med en formell statsrådsposisjon, vanligvis et en av postene uten portefølje (sinekyre).

## Referanser


## Eksterne lenker
*
Landsforeningen for Pårørende innen Psykisk helse

**Landsforeningen for Pårørende innen Psykisk helse** (LPP) er en landsomfattende ideell interesse- og brukerorganisasjon for pårørende innen psykisk helse. Organisasjonen har 28 lokallag over hele landet. LPP har om lag 2300 medlemmer. Foreningen ble stiftet i 1996. Annethvert år samles delegater fra lokallagene til landsmøte. Landsmøtet vedtar blant annet vedtekter, årsregnskap, årsberetninger, handlingsplaner og rammebudsjett for organisasjonen. LPPs landsmøte velger også landsstyre. Landsstyreleder for perioden 2019 - 2021 er Christine G. Lingjærde og nestleder er Carl Fredrik Aas. Daglig leder er Anne-Sophie Redisch.

LPP arbeider for at pårørende for å vise at pårørende er en ressurs og en viktig del av løsningen for den som er syk, og at deres erfaringer skal tas på alvor av helsevesenet og kommunene. LPP er en pådriver for å styrke tilbudet innen psykisk helsevern ved å bedre kommunikasjon mellom brukere, pårørende, behandlere og myndigheter. Organisasjonen er partipolitisk uavhengig og livssynsnøytral. Organisasjonens 3 hovedpilarer er:

* Verdighet - et samfunn kjennetegnes av hvordan de behandler sine svakeste
* Omsorg - både for de psykisk syke og deres pårørende
* Løsninger - lokalt og sentralt

LPP tilbyr diverse aktiviteter og tjenester for pårørende i regi av lokallagene rundt om i landet, samt en landsdekkende rådgivningstelefon for pårørende i samarbeid med PIO-senteret.

## Eksterne lenker
*
Alexander Schlager

**Alexander Schlager** (født 1. februar 1996) er en østerriksk fotballspiller som spiller for Red Bull Salzburg.

## Landslaget
Han ble tatt ut i s EM-tropp til EM i fotball 2021.

## Referanser


## Eksterne lenker
* 
*
Ariel Salleh

**Ariel Salleh** (født 1944) er en australsk sosiolog som skriver om forholdet mellom mennesket og naturen, sosiale endringsbevegelser og økofeminisme.

Salleh er sosiolog i Institutt for politisk økonomi ved University of Sydney (Australia). Tidligere førsteamanuensis i sosialøkologi ved University of Western Sydney, hun har holdt foredrag i New York, Manila, Toronto, og gjestet som professor ved Universitetet i Lund. 

Sallehs analyse er nær analysen til sosiologene Maria Mies i Tyskland og Mary Mellor i Storbritannia. Reprodiktivt arbeid og bruksverdi er sentrale temaer her. Hennes egen "legemliggjorte materialisme" tar opp motstand mot globalisering gjennom *bevegelse av bevegelser*, og introduserer begrepet "metaindustriell arbeidskraft" for å integrere urfolks-, bonde-, kvinne- og arbeiderpolitikk under økologiens fane.

## Referanser
Sætre ungdomsskole (Asker)

**Sætre ungdomsskole** (tidligere Grytnes ungdomsskole) er en ungdomsskole på Sætre i Asker kommune. Skoleanlegget ble tegnet av arkitekt Didrik Hvoslef-Eide, og skolen ble innviet i 1986.

Skolen har 183 elever og 21 lærere (2020), som stort sett kommer fra Sætre barneskole. Det er i utgangspunktet tre klasser per trinn, men antallet klasser varierer fra år til år i forhold til antallet elever.

Sætre ungdomsskole ligger i Stikkvannsveien med Hurummarka som nærmeste nabo. Trinnene har sin egen paviljong og fast klasserom i de årene de går på ungdomsskolen. Sætrehallen blir brukt som gymsal for skolen. Sandvolleyballbanene og kunstgressbanene til Sætre IF Graabein blir også ofte brukt i undervisningssammenheng. Det er kort vei fra skolen til Sætre sentrum og fjorden.

## Skoleanlegget
Skolen er tegnet av sivilarkitekt MNAL Didrik Hvoslef-Eide i 1988 og vakte i sin tid betydelig oppsikt i skolefaglige kretser, både som arkitektur og som pedagisk form. Skolen ble presentert i fagtidsskriftet Byggekunst nr. 6/1989, og på NRK TV i 1992 i et timelangt program med tittelen *Fremtidens skole*.

## Litteratur
* 

## Referanser


## Eksterne lenker
* Skolens hjemmeside
* Skoleporten
Maximilian Ullmann

**Maximilian Ullmann** (født 1996) er en østerriksk fotballspiller som spiller for .

## Referanser


## Eksterne lenker
*
Arctic Air

**Arctic Air** var et norsk flyselskap som var i drift i perioden mellom 1996 og 2003. Fra 2000 til 2003 bygde det opp et rutenett, delvis basert på anbudsruter, og som ble fløyet med to Dornier Do 228. Selskapet hadde Alta lufthavn som hovedbase

Opprinnelig opererte Arctic Air to Cessna 206-sjøfly, som var basert i Kautokeino. Etter at selskapet vant anbudet om å fly mellom Kirkenes og  Vardø i perioden 2000 til 2003, leide flyselskapet sitt første Do 228. Et år senere startet de også ruter til Alta, Lakselv, som en utenlandsrute til Murmansk. I 2002 begynte de også og fly mellom Fagernes til Oslo, etter å ha vunnet anbudet året før. Flyselskapet avviklet driften, etter å ha mistet begge anbudskontraktene i 2003.
Reinhold Ranftl

**Reinhold Ranftl** (født 24. januar 1992) er en østerriksk fotballspiller som spiller for .

## Referanser


## Eksterne lenker
*
Herøya stadion

**Herøya stadion** er Herøya Idrettsforenings hjemmebane. Det ligger sentralt til, og er et samlingspunkt for barn og unge på Herøya. På idrettsanlegget til Herøya Idrettsforening finner man også sandvolleyball/sandhåndball-bane, fotballbinge, 5er gressbane, 7er kunstgressbane samt basketballbane. På hovedbanen er det gress, og på våren/sommeren er banen kjent for å være blant de aller beste gressbanene i Telemark.
Robert Johansen

**Robert Johansen** (født 10. desember 1971 i Stavanger) er en norsk/italiensk ishockeytrener og tidligere ishockeyspiller. I 2018 ble han trener for Grüner Allianseidrettslag i GET-ligaen.

Som ishockeyspiller spilte Johansen for Holmen Hockey og Grüner Allianseidrettslag.

## Referanser


## Eksterne lenker
*
Radio Rock

**Radio Rock** er en norsk reklamefinansiert radiokanal som ble startet opp i 2013. Kanalen har fokus på rockesjangeren.

I 2015 ble Radio Rock, Radio Norge og Radio 1 solgt til det tyske mediekonsernet Bauer Media Group.

I april 2020 ble det etablert to spinoffkanaler på nett; Radio Rock 90s som kun spiller rock fra 90-tallet, og Radio Rock Legends som kun spiller musikk fra svært kjente band.

## Topp 666
Hvert år har kanalen en kåring av de 666 feteste rockelåtene, som stemmes frem av lytterne på kanalens nettside ved hjelp av dueller mellom to låter, tilsvarende Radio Norges Topp 1000-liste.

### Vinnere
* 2015: Metallica – «Master of Puppets»
* 2016: Metallica – «Master of Puppets»
* 2017: Volbeat med Johan Olsen – «For Evigt»
* 2018: Dio – «Holy Diver»
* 2019: Iron Maiden – «Run to the Hills»
* 2020: Iron Maiden – «Run to the Hills»
* 2021: Metallica - «For Whom the Bell Tolls»
* 2022: Metallica – «Master of Puppets»
* 2023: Iron Maiden – «Fear of the Dark»
* 2024: AC/DC – «Thunderstruck»
* 2025: AC/DC – «Thunderstruck»

## Kjente programmer
* *Alex Rosén Show*
* *Jørn*
* *Radio Rock Live*
* *Stå Opp!*

## Kjente programledere
### Nåværende programledere
* Olav Svarstad Haugland
* Anne Sem-Jacobsen
* Henrik Overaa Bjørnson
* Torkil Torsvik
* Halvor Johansson
* Jørn Kaarstad
* Stein Johnsen
* Alex Rosén
* Eric Sharma
* Per Hustad

### Tidligere programledere
* Niklas Baarli
* Stian Eliassen
* Suzanne Aabel

## Se også
* Radio Norge

## Referanser


## Eksterne lenker
* Offisielt nettsted
Jörg Siebenhandl

**Jörg Siebenhandl** (født 18. januar 1990) er en østerriksk fotballspiller som spiller for LASK Linz.

## Referanser


## Eksterne lenker
*
Todd Bjorkstrand

**Todd Bjorkstrand** (født 14. oktober 1962 Minneapolis, USA ) er en amerikansk profesjonell ishockeytrener og en tidligere profesjonell ishockeyspiller. Han er hovedtrener for Stavanger Oilers i Norge.

Bjorkstrand har blitt assosiert med Herning Blue Fox i den danske Superisligaen, først i 14 sesonger som spiller og deretter 10 sesonger som trener.

## Karriere
Bjorkstrand begynte sin ishockeykarriere mens han studerte ved University of Maine i 1980. Etter det spilte han i forskjellige klubber i den amerikanske IHL-ligaen.

Bjorkstrand kom til Herning Blue Fox i 1988 på en 1-års kontrakt, men valgte å forlenge og har som spiller vunnet 7 DM gull, 3 sølv og 3 bronsemedaljer. I denne perioden møtte Todd Bjorkstrand også sin danske kone, sammen har de sønnene Patrick Bjorkstrand og Oliver Bjorkstrand, som begge tidligere har spilt i Herning. Fra 2002 har han viet seg til trenerposten, som kastet 6 gull, 1 sølv og 2 bronsemedaljer.

Etter at kontrakten gikk ut i 2014 bestemte Todd Bjorkstrand seg for å prøve noe nytt og ble hovedtrener for de østerrikske Graz 99ers.

Fra 2010-12 var Todd Bjorkstrand også dansk U20-landstrener. I 2011 ledet han U20-opprykk til toppdivisjon for U20-landslaget. Året etter sto han igjen bak benken da U20-landslaget rykket ned fra toppdivisjonen etter syv nederlag på sju kamper.

## Referanser


## Eksterne lenker
* 
* Blue Fox – Offisiell hjemmeside for Herning Bluefox
Leikvinvegen

**Leikvinvegen** (13-57, 4-42) er en vei på Roa i Lunner. 

Veien har avkjøring fra Garverivegen, ved rundkjøringen der E16 møter Riksvei 4. Den går i nordøstlig retning, før den deler seg i to, vestover til Vestre Løken gård og østover der den fortsetter til Oppdalslinna. Veien ligger cirka 258 meter over havet ved Vestre Løken gård. 

## Referanser


## Eksterne lenker
*
Philipp Lienhart

**Philipp Lienhart** (født 1996) er en østerriksk fotballspiller som spiller for den tyske klubben .

## Landslaget
Han ble tatt ut i s EM-tropp til EM i fotball 2021.

Han ble tatt ut i s EM-tropp til EM i fotball 2024.

## Referanser


## Eksterne lenker
*
Dracaena tamaranae

***Dracaena tamaranae*** er et treslag i aspargesfamilien som vokser på Gran Canaria.

Det blir 6–10 m høyt. Stammen er gulgrå og glatt. Forgreining skjer alltid ved at stammen deler seg i tre like deler, som igjen kan dele seg i tre like deler og så videre. Forgreining skjer først etter at plantene har blomstret, og greinene er kortere og kraftigere enn hos slektningen drageblodstre (*Dracaena draco*). Bladene er tett samlet i enden av greinene. De er linjeformede, U-formede i tverrsnitt, 40–80 cm lange og opptil 4,5 cm brede.

Store, forgreinete blomsterstander stikker ut av bladansamlingene om sommeren. De kan bli 80–100 cm lange. Blomstene er tvekjønnede og grønnhvite. Frukten er et rundt bær som er oransje eller rødt når det er modent. Det inneholder vanligvis ett frø.

*Dracaena tamaranae* ble ikke vitenskapelig beskrevet før i 1996. Tidligere var *Dracaena draco* den eneste kjente arten av drageblodstrær på Kanariøyene. *Dracaena tamaranae* ligner mest på østafrikanske og arabiske *Dracaena*-arter, mens *Dracaena draco* ligner på *[[Dracaena cinnabari]]* fra Sokotra. Makaronesia må ha blitt kolonisert av *Dracaena* i to uavhengige hendelser.

Arten er svært sjelden og finnes bare sørvest på Gran Canaria der den som regel vokser 300–1000 moh. Den forekommer sammen med andre varmekrevende planter som oliven (subsp. *cerasiformis*), *[[Fønikiaeiner|Juniperus turbinata]]*, mastikstre, *[[Pistacia atlantica]]* og kanaripalme. Artsepitetet *tamaranae* viser til Tamarán, guanchernes navn på Gran Canaria.

## Referanser


## Eksterne lenker
*
Brendan Ellis

**Brendan Robert Joseph Ellis** (født 5. januar 1989 i Kelowna) er en canadisk ishockeyspiller som spiler back for den norske klubben Stjernen  siden 2021.

## Tiden i Lillehammer
Brendan Ellis kom til Lillehammer Ishockeyklubb høsten 2017 fra Italienske HC Gherdëina i Alpeligaen,  og var med på å ta sølvmedalje i NM 2018 med Lillehammer.
       
Under den tredje finalekampen mellom Storhamar og Lillehammer, ble «Living Next Door to Alice», også kjent som «Who the fuck is Alice», som er en av de mest kjente sangene fra 1970-tallet, utgitt av bandet Smokie. Denne sangen ble gjentatte ganger spilt over høyttaleranlegget i CC Amfi, mens levende bilder av Brendan Ellis var på storskjermen. Teksten ble da omgjort til «Who the fuck is Ellis» Norges Ishockeyforbund. Sendte de et brev til Storhamar. Der skriver de at det som skjedde ikke er akseptabelt og at det ikke kan gjenta seg. Også sportssjef Atle Svendsrud i Lillehammer Ishockey reagerer på det.

Ellis avsluttet sesongen i Nottingham Panthers før han fikk kontrakt med Stjernen Fredrikstad.

## Tiden i Stjernen
Stjernen Hockey signerte en 2-års avtale med Brendan Ellis.

## Klubber

* 2005-2006	 Okanagan Rockets U18 AAA
* 2006-2010 Westside Warriors  
* 2010-2014 Merrimack College
* 2013-2014 South Carolina Stingrays 
* 2013-2014 Manchester Monarchs i AHL
* 2015-2016 South Carolina Stingrays
* 2016-2017	HC Gherdëina
* 2017-2021	Lillehammer Ishockeyklubb
* 2021      Nottingham Panthers 
* 2021- d.d.Stjernen

## Referanser


## Eksterne lenker
*
Cican Stankovic

**Cican Stankovic** (født 4. november 1992) er en østerriksk fotballspiller som spiller for den greske klubben AEK Athen.

## Referanser


## Eksterne lenker
*
Albert Vallci

**Albert Vallci** (født 2. juli 1995) er en østerriksk fotballspiller som spiller for den sveitsiske klubben .

## Referanser


## Eksterne lenker
*
Olavi Korhonen

**Olavi Korhonen** (født 1938) er professor emeritus i samisk og prest. Han har deltatt i samisk ordboksarbeid. I årene 1970–1974 var han kyrkoherde for samer.

## Bibliografi (utvalg)
*Sádnigir'ji : sámigielas ruotagillii, ruotagielas sámigillii = Ordbok : samisk svensk, svensk samisk (1973)
*Bákkogir'je : julevusámes dárrui, dáros julevusábmái = Lulesamisk svensk, svensk lulesamisk ordbok (1979)

## Referanser
Henrik Barruk

**Lars Henrik Andreas Barruk** (født 26. februar 1961 i Västerås) er en umesamisk språkkonsulent og lærer, som er kjent for sitt arbeide med umesamisk språkrevitalisering og dokumentasjon.

Barruk er en av få umesamiske talere, og har holdt kurser i språket ved Umeå universitet. Han inngikk også i en arbeidsgruppe ansatt av Samiskt parlamentariskt råd og utviklet en umesamisk ortografi sammen med språkviterne Ole Henrik Magga, Pekka Sammallahti og Olavi Korhonen. Barruk har også sammen med eldre umesamiske talere arbeidet med en umesamisk ordbok bestående av 4&nbsp;300 ord. I 2008 ble han tildelt Umeå sameforenings hederspris og språkprisen *[[Gollegiella]]* for sitt arbeid, og i 2018 ble han også tildelt det svenske språkrådets minoritetsspråkpris for sine innsats. Barruk er far til musikeren Katarina Barruk som skriver musikk på umesamisk og arbeider som lærer i umesamiske språkbad.

## Referanser
Peter Žulj

**Peter Žulj** (født 9. juni 1993) er en østerriksk fotballspiller som spiller for den kinesiske klubben Changchun Yatai FC.

## Referanser


## Eksterne lenker
*
Et vokskabinett

***Et vokskabinett***, (originaltittel: *Mystery of the Wax Museum*) er en amerikansk grøsser fra 1933 regissert av Michael Curtiz med Lionel Atwill, Fay Wray, Glenda Farrell, og Frank McHugh i hovedrollene.

Filmen ble nyinnspilt som *[[House of Wax (1953)|House of Wax]]* i 1953.

## Handling
Ivan Igor er en billedhugger som driver et voksmuseum i London i 1921. Han gir en privat tur for en venn, Dr. Rasmussen og en mulig investor, Mr. Galatalin, og viser dem skulpturer av Jeanne d'Arc, Voltaire, og hans personlige favoritt, Marie Antoinette. Mr. Galatalin, imponert over skulpturene, tilbyr å sende Igors verk til Royal Academy etter at han har kommet tilbake fra en reise til Egypt. Dessverre mislykkes virksomheten på museet på grunn av et nærliggende voksmuseum som blir mer populært. Igors partner Joe Worth foreslår å brenne ned museet, og motta en forsikring på 10 000 pund. Igor blir ikke med på dette, men Worth starter likevel en brann. Igor forsøker å stoppe ham, og han og Worth slåss, samtidig som voks-statuene smelter i flammene. Worth slår Igor bevisstløs, og billedhuggeren dør tilsynelatende i brannen.

Igor overlever imidlertid brannen og kommer tilbake i 1933, tolv år sener i New York City - og åpner et nytt voksmuseum. Hans hender og bein har blitt sterkt lammet i ilden, og han må stole på assistenter for å produsere sine nye skulpturer. I mellomtiden sendes en reporter Florence Dempsey, av hennes utålmodige redaktør, Jim, for å undersøke selvmordet til en modell ved navn Joan Gale. I løpet av denne tiden stjeler et avskyelig monster Joan Gales lik fra et likhus.

Etterforskere oppdager at kroppen hennes er stjålet, og mistenker drap. Florence sin rom-kamerat heter Charlotte Duncan, hvis forlovede Ralph arbeider ved Igors nye voks-museum. I museet ser Florence en uhyggelig likhet mellom en voksfigur av Joan of Arc, og den døde modellen. Florence oppdager et monster knyttet til museet, men kan ikke bevise noen forbindelse med Joan Gales kropp. Charlotte blir tatt til fange av Igor. Han viser henne også den døde kroppen til Joe Worth. Når hun besvimer, har Igor til hensikt å gjøre henne til en skulptur av Marie Antoinette.

## Medvirkende
* Lionel Atwill - Ivan Igor
* Fay Wray - Charlotte Duncan
* Glenda Farrell - Florence Dempsey
* Frank McHugh - Jim
* Allen Vincent - Ralph Burton
* Gavin Gordon - George Winton
* Edwin Maxwell - Joe Worth
* Holmes Herbert as Dr Rasmussen
* Claude King as Mr Galatalin
* Arthur Edmund Carewe as Sparrow – Professor Darcy
* Thomas Jackson - Detective
* DeWitt Jennings as Police Captain
* Matthew Betz - Hugo
* Monica Bannister - Joan Gale

## Referanser


## Eksterne lenker
*
Mokkatrøffel

**Mokkatrøffel** er en sjokolade produsert av Nidar i Trondheim. Den består av en tynn plate av trøffel med kaffesmak, overtrukket med mørk sjokolade.

Mokkatrøffel ble lansert av Nidar i 1936. Etter at foretakene Nidar og Bergene ble slått sammen i 1980, ble produksjonen av Mokkatrøffel videreført under det felles produsentnavnet Nidar Bergene.

## Referanser
Binom

Et **binom** er i matematikk et polynom som er summen av to monomer. Generelt kan et binom skrives som ax_1^{e_1}x_2^{e_2}\cdots x_k^{e_k}+bx_1^{f_1}\cdots x_k^{f_k} der a,b \neq 0 er koeffisienter, k et positivt heltall, e_1,\ldots,e_k,f_1,\ldots,f_k ikke-negative heltall og x_1,x_2,\ldots,x_k variabler. Gitt at koeffisientene a,b er elementer i en ring R utgjør binomene en delmengde av polynomringen R[x_1,...,x_k].

## Eksempler

# x+y.
# x^2+y^2
#3x^2-2yz
#x^n-y^n

## Operasjoner med binomer

* Binomene følger de generelle regnereglene for polynomer, men binomene er ikke lukket for addisjon og multiplikasjon. 

* Produktet av en binom og en monom er en binom. For eksempel er 
(4x-6y) \cdot 3x = 12x^2 - 18xy
.
* Produktet av to binomer er generelt ikke en binom. For eksempel er (ax+b)(cx+d)=acx^2+(ad+bc)x+bd en trinom.
* Binomialsetningen: Binomen x+y opphøyd i n-te kan skrives som (x+y)^n = \sum_{i=1}^n \binom{n}{i}x^i y^{n-i}.
* Kvadratsetningene:  (x \pm y)^2 = x^2 \pm 2xy +y^2.
*Konjugatsetningen: Binomen x^2-y^2 kan faktoriseres som et produkt av to binomer: x^2-y^2 = (x-y)(x+y).
*Mer generelt er  x^n-y^n = (x-y)(x^{n-1}+x^{n-2}y+\ldots+xy^{n-2}+y^{n-1})

## Se også

* Binominalformelen

* Binomialkoeffisient
Åste Dokka

**Åste Dokka** (født 1980) er norsk teolog, ordinert prest og sakprosaforfatter. 

## Liv og virke
Dokka har cand. theol. fra Det teologiske fakultet ved Universitetet i Oslo (2006). Hun var stipendiat samme sted og disputerte for graden phd i 2016 i systematisk teologi, med avhandlingen *Towards a Relational Recapitulation, with Irenaeus of Lyons and Judith Butler. ‘There is no longer male and female; for all of you are one in Christ Jesus’*.  

Hun har tidligere jobbet som byråkrat (Kirke- og kulturdepartementet, Bispemøtet i Den norske kirke), domkirkeprest, menighetsprest og studentprest. I 2017 ble Dokka forlagsredaktør i Vårt Land forlag og kommentator i avisa Vårt Land. Vårt Land forlag er i dag nedlagt, og Dokka jobber nå som kommentator i avisa. Hun er også vert for Vårt Lands podkast Dokka.

Dokka var leder for Norges kristelige studentforbund fra 2004 til 2006 og har hatt en rekke verv i ulike organisasjoner. 

I mai 2025 ble Dokka tildelt NTBs språkpris. 

## Privatliv
Dokka er gift og har tre barn. 

## Bibliografi

* 2020: *Leve vanskeligere : En elendighetsteologi* (sakprosa), ISBN 978-82-5431432-6 
* 2022: *En alvorlig lek : Å tenke teologisk* (sakprosa), ISBN 978-82-543-1477-7
* 2023: *Gudstjenestegåten* (sakprosa), ISBN 978-82-8249-481-6
* 2025: *Litt kristen. Eller hvorfor er det greit at kirka er full av folk som ikke vet hva de tror på* (sakprosa)

## Referanser
Henrik Fladseth

**Henrik Fladseth** (født 1989) er en norsk standup&shy;komiker og skuespiller. Han er vokst opp på Nordstrand i Oslo.

## Bakgrunn og virke
Fladseth har bakgrunn fra teater, revy og TV, og opptrer også som standup&shy;komiker.

I 2016 turnerte han med sitt første soloshow, *Kverulant*. På samme tid spilte han i TV-programmet *[[Sølvrekka]]* på TV 2.

Han medvirket som skuespiller i NRK-seriene *Oslo Zoo* (2018) og *[[Hellums kro]]* (2019). I 2019 medvirket han i programmet *[[Spårtsklubben]]* på VGTV og i 2021 vant han sesong 2 av realityserien *[[Ikke lov å le på hytta]]* på samme kanal. Han spilte samme år en av rollene i realitykonkurranse&shy;parodien *[[Nissene i bingen]]*, som var TVNorges julekalender. 

I 2022 deltok han i første sesong av realtyserien *Alltid beredt* på TVNorge, som han vant sammen med Harald Eia. Han ble nominert til Humorprisen 2022 i klassen «morsomste på TV» for blant annet *Alltid beredt* og *Komiker*. I 2023 spilte han hovedrollen og var medmanusforfatter i dramakomedien ** på TV 2. Under Humorprisen 2023 ble serien kåret til morsomste humordrama, mens Fladseth ble nominert til publikumsprisen.

2024 hadde Fladseth premiere på sitt andre soloshow, *Lavkultur*, med turné over hele Norge. Han vant etter det Humorprisen 2024 i klassen årets standupkomiker.

## Referanser


## Eksterne lenker
* 
*
Kumbh Mela

**Kumbh mela** (hindi: कुंभ मेला, *kumbh melā*; *urnefesten* eller *krusets fest*) er hinduenes viktigste valfart, som finner sted på visse særlige, astrologisk bestemte dager, fire ganger i løpet av en tolvårsperiode til en av byene Prayagraj (Allahabad, der Ganges og Yamuna løper sammen), Haridwar (ved Ganges), Ujjain (ved Shipra) eller Nashik (ved Godavari), hvor «udødelighetens nektar» en gang i mytologisk fortid skal være spilt under en strid mellom det gode og det onde. Når kumbh mela faller særlig gunstig astrologisk, avholdes en «*maha kumbh mela*» (*maha* = *stor*).

Mange millioner mennesker deltar i hver kumbh mela, som anses for den kvantitativt største valfart i verden.

## Litteratur
* *Pilger: Das Fest der Nektarschale.* I: *[[Geo (tidsskrift)|Geo]].* 4/1977. Verlag Gruner + Jahr, Hamburg 1977, s. 42–54

## Eksterne lenker
* Multimedieprodukjon om Kumbh Mela 2007: http://www.bombayfc.com/kumbhmela 
*
Theresia Maria Anna av Slesvig-Holsten-Sønderborg-Wiesenburg

**Theresia Maria Anna** (født 19. desember 1713, død 14. juli 1745) var en tysk adelskvinne, av sønderborgsk opphav. 

Hun var datter av Leopold av Slesvig-Holsten-Sønderborg-Wiesenburg og Maria Elisabeth av Liechtenstein (1683–1744). Den 23. mai 1735 giftet hun seg i Wetzdorf med fyrst Johann Aloys I zu Oettingen-Spielberg (1707–1780). Samme år ble hun utnevnt til dame av Stjernekorsordenen. I 1737 etterfulgte Johann Aloys sin far som regjerende fyrste. 

Paret hadde to barn: 
* Maria Leopoldine zu Oettingen-Spielberg (1741–1795), gift med Ernst Christoph von Kaunitz-Rietberg (1737–1797)
* Maria Eleonore zu Oettingen-Spielberg (1745–1812), gift med Karl Borromäus von und zu Liechtenstein (1730–1789)

Theresia døde den 14. juli 1745, mens ektemannen levet videre til 1780 uten å gifte seg igjen. Parets alliansevåpen ses i Spielberg slottskirke.

## Referanser
Liste over Puerto Ricos guvernører

Under følger en **liste over [[Puerto Rico]]s valgte guvernører** siden 1949:

 

## Fotnoter

## Referanser


## Kilder
*
En stilla flirt

***En stilla flirt*** er en svensk romantisk komedie fra 1934 regissert av Gustaf Molander. Hovedrollene spilles av Tutta Rolf og Ernst Eklund. 

På samme tid ble det også laget en norsk-språklig versjon, *[[En stille flirt]]*, med norske skuespillere. Norske Tutta Rolf spilte den kvinnelige hovedrollen i begge versjonene.

## Handling
Diddi Werner er foreldreløs, og vokser opp sammen med hennes to tanter: Lotten og Amalia. Amalia ønsker at Diddi skal studere videre etter eksamen. Men Lotten ønsker at Diddi burde gifte seg, så snart så mulig med en passende mann.

Kort tid senere blir Diddi forelsket i Doktor Green. Men doktoren tenker mest på arbeidet sitt, og kvinnene ved teatret.

## Rolleliste (i utvalg)
* Tutta Rolf – Diddi Werner 
* Ernst Eklund – Doktor Gunnar Green
* Margit Manstad – Sally Garbel
* Einar Axelsson – Henry Wallé 
* Thor Modéen – Swanson
* Carl-Gunnar Wingård – Gründer
* Steinar Jøraandstad – Dr. Gerhardt 
* Benkt-Åke Benktsson – Mr. Wilder
* Gull Natorp – Mrs. Wilder
* Julia Cæsar – Tante Amalia
* Lotten Olsson – Tante Lotten  

## Referanser


## Eksterne lenker
*
Dunántúli-középhegység

**Dunántúli-középhegység** («De transdanubiske middelfjellene»; tysk: *Ungarisches Mittelgebirge*) er en lav fjellkjede i det nordvestlige Ungarn.

## Inndeling
*Bakony
**Keszthelyi-fennsík (Keszthely-platået)
**Tapolcai-medence (Tapolca-bekkenet)
**Balaton-felvidék (Balaton-høylandet)
**Déli-Bakony (Sør-Bakony)
**Devecseri-árok (Devecser-gropen)
**Északi-Bakony (Nord-Bakony)
**Bakonyalja (Bakony-sletten)
**Pannonhalmi-dombság (Pannonhalma-åsene)
*Móri-árok (Móri-gropen)
*Vértes
*Vértesalja (Vértes-sletten) 
*Velencei-hegység (Velencei-fjellene)
*Dunazug-hegyvidék (Dunazug-høylandet)
**Gerecse (Gerecse-fjellene)
**Bicske-Zsámbéki-medence (Bicske-Zsámbéki-bekkenet)
**Budai-hegység (Buda-åsene)
**Pilis (Pilis-fjellene)

Visegrádi-hegység (Visegrádfjellene) blir ofte sett på som en del av Dunántúli-középhegység av geopolitiske grunner, men geografisk er de en del av Északi-középhegység («De nordlige middelfjellene»).

## Referanser


## Eksterne lenker
*
Kékes

**Kékes** er med  moh. Ungarns høyeste fjell. Det ligger 12 kilometer nordøst for Gyöngyös i Mátrafjellene. Kékes er Ungarns tredje mest populære turistmål, etter Balatonsjøen og Donau, og det finnes en rekke hoteller og skiløyper i nærheten. På toppen står TV-tårnet Kékestető.

Navnet «Kékes» stammer fra den blålige fargen som fjellet ofte fremstår i. På ungarsk betyr ordet *kék* «blå», og *kékes* følgelig «blålig».

## Referanser


## Eksterne lenker
*
Swinburne Island

**Swinburne Island** er en kunstig anlagt øy i Lower New York Bay, i munningsområdet av Hudson River ved New York, vest for Coney Island.

Øya ble anlagt i 1860. Den ble benyttet til å holde innvandrere i karantene dersom de ved ankomst på Ellis Island ble funnet å være smittet av særlig smittsomme sykdommer. Siste gang øya huset slike tilfeller var i 1910, da det var kommet kolerasmittede med et innvandrerskip. Opprinnelig ble en annen kunstig øy rett ved, Hoffman Island, brukt til å huse pasienter som bare hadde vært utsatt for «pestilence», mens Swinburne huset de med bekreftede tilfeller. 

Først het øya Dix Island. Navnet ble endret for å hedre medisineren John Swinburne (1820-1889) 

Øya er et historisk monument under National Park Service.
## Referanser
Som folk flest

***Som folk flest*** er en svensk filmkomedie fra 1944, i regi av Hasse Ekman. Hovedrollene spilles av Barbro Kollberg og Karl-Arne Holmsten.

## Handling
Kurre og Inga er forlovet, og skal snart gifte seg. Men siden de er alt for fattige, har de ikke råd til å betale bryllupet ennå. De bor hver for seg, begge i små leiligheter sammen med en venn. Inga arbeider ved et kontor, og Kurre ved en liten fabrikk. Men Inga kommer for sent til jobb en morgen, og dette får henne til problemer på kontoret på grunn av den strenge sjefen hennes.

Dette, sammen med det faktum at en annen ung kvinne viser interesse for Kurre, setter snart hele forlovelsen deres på prøve. Dette fører til en krise som viser seg veldig vanskelig å løse.

## Rolleliste (i utvalg)
*Barbro Kollberg – Inga Larsson 
*Karl-Arne Holmsten – Kurre Östberg, Ingas forlovede 
*Stig Järrel – Enander, kontorsjef 
*John Botvid – Karlsson 
*Tore Lindwall – Disponenten 
*Willy Peters – Fillebom 
*Agneta Lagerfelt – frøken Hansson 
*Inga-Bodil Vetterlund – Kaj
*Åke Engfeldt – Axel 
*Terje Valenkamph – Hugo, «Hugge»

## Referanser


## Eksterne lenker
*
Erdal (Hammerfest)

**Erdal** er ei grend i Repparfjorden som ligger i Hammerfest kommune.

Erdal hadde en av de største husdyrbruk i Vest-Finnmark rundt 1865. Dalføret langs Erdalselva ga gress og høy til buskap. 

I Erdal var en av de første kommersielle skiferbrudd i Finnmark, og i perioden 1894-98 produserte Erdal stenhug­geri skifer, blant annet taktekke av skiferheller til Hammerfest.
Egyptiske Premier League

Den **Egyptiske Premier League** (arabisk: **الدوري المصري الممتاز**) er det høyeste nivået på nasjonal fotball i Egypt. Ligaen spilles fra høst til vår og hver klubb spiller to oppgjør mot hver motstander.

## CAF-ranking (2021/22)
*CAF rangerer ligaene etter de siste fem års prestasjoner i [[Afrikas Champions League]] og [[CAF Confederation Cup]].*

## Lagene (2020/21)

## Vinnere

* 1948/49 – Al-Ahly
* 1949/50 – Al-Ahly
* 1950/51 – Al-Ahly
* 1951/52 – *ikke spilt*
* 1952/53 – Al-Ahly
* 1953/54 – Al-Ahly
* 1954/55 – *ikke ferdigspilt*
* 1955/56 – Al-Ahly
* 1956/57 – Al-Ahly
* 1957/58 – Al-Ahly
* 1958/59 – Al-Ahly
* 1959/60 – Zamalek
* 1960/61 – Al-Ahly
* 1961/62 – Al-Ahly
* 1962/63 – Tersana
* 1963/64 – Zamalek
* 1964/65 – Zamalek
* 1965/66 – El Olympi
* 1966/67 – Ismaily
* 1967/68 – *ikke spilt*
* 1968/69 – *ikke spilt*
* 1969/70 – *ikke spilt*
* 1970/71 – *ikke spilt*
* 1971/72 – *ikke ferdigspilt*
* 1972/73 – Ghazl El Mahalla
* 1973/74 – *ikke ferdigspilt*
* 1974/75 – Al-Ahly
* 1975/76 – Al-Ahly
* 1976/77 – Al-Ahly
* 1977/78 – Zamalek
* 1978/79 – Al-Ahly
* 1979/80 – Al-Ahly
* 1980/81 – Al-Ahly
* 1981/82 – Al-Ahly
* 1982/83 – Al Mokawloon
* 1983/84 – Zamalek
* 1984/85 – Al-Ahly
* 1985/86 – Al-Ahly
* 1986/87 – Al-Ahly
* 1987/88 – Zamalek
* 1988/89 – Al-Ahly
* 1989/90 – *ikke ferdigspilt*
* 1990/91 – Ismaily
* 1991/92 – Zamalek
* 1992/93 – Zamalek
* 1993/94 – Al-Ahly
* 1994/95 – Al-Ahly
* 1995/96 – Al-Ahly
* 1996/97 – Al-Ahly
* 1997/98 – Al-Ahly
* 1998/99 – Al-Ahly
* 1999/00 – Al-Ahly
* 2000/01 – Zamalek
* 2001/02 – Ismaily
* 2002/03 – Zamalek
* 2003/04 – Zamalek
* 2004/05 – Al-Ahly
* 2005/06 – Al-Ahly
* 2006/07 – Al-Ahly
* 2007/08 – Al-Ahly
* 2008/09 – Al-Ahly
* 2009/10 – Al-Ahly
* 2010/11 – Al-Ahly
* 2011/12 – *ikke ferdigspilt*
* 2012/13 – *ikke ferdigspilt*
* 2013/14 – Al-Ahly
* 2014/15 – Zamalek
* 2015/16 – Al-Ahly
* 2016/17 – Al-Ahly
* 2017/18 – Al-Ahly
* 2018/19 – Al-Ahly
* 2019/20 – Al-Ahly
* 2020/21 – 
* 2021/22 – 

## Eksterne lenker
British Red Cross Society

**British Red Cross Society** er en britisk humanitær organisasjon, stiftet i 1870 og medlem av Det internasjonale forbundet av Røde Kors- og Røde Halvmåneforeninger. Organisasjonen har mer enn 3 300 ansatte.

Dronning Elisabeth II er kongelig beskytter.

Organisasjonen ble dannet i 1870, syv år etter etableringen av den internasjonale bevegelsen i Sveits. Dette fulgte utbruddet av den fransk-tyske krig (1870–1871), og et initiativ gjennom Europa om å danne tilsvarende organisasjoner. Organisasjonen ble grunnlagt som British National Society for Aid to the Sick and Wounded in War under et offentlig møte ledet av Robert Loyd-Lindsay i London 4. august 1870. Den bidro med å gi hjelp både til stridende armeer i den fransk-tyske krig og senere konflikter på 1800-tallet, under beskyttelse av det røde korset.

I 1905, 35 år etter stiftelsen, ble organisasjonen omdannet til British Red Cross Society, og ble tildelt sitt første royal charter i 1908 av kong Edvard VII. Hans gemalinne, dronning Alexandra, ble organisasjonens president.

## Referanser


## Eksterne lenker
*
Larsiveli

**Lars Reiersen**, kjent under artistnavnet **Larsiveli**, (født 1992) er en norsk rapper fra Horten. Han har samarbeidet med broren Marius Palme Reiersen som gikk under artistnavnet Makko Makeba, og sammen ga de ut EP-en *Brødrene Gjeddehjerte* i 2017. Han har gitt ut en rekke låter og ga i 2019 ut EP-en *Tvilling*. For sin samlede låtproduksjon fra 2019 fikk han Spellemannprisen 2019 i klassen årets låtskriver.

## Referanser
Marie Charlotte Antonia av Slesvig-Holsten-Sønderborg-Wiesenburg

**Marie Charlotte Antonia** (1718–1765) var en en tysk adelskvinne, av sønderborgsk opphav. 

Hun var datter av Leopold av Slesvig-Holsten-Sønderborg-Wiesenburg og Maria Elisabeth av Liechtenstein (1683–1744).  

Et år etter fyrst Karl Thomas zu Löwenstein-Wertheim-Rosenberg (1714–1789) overtok styret etter sin far, bega han seg til hoffet i Wien for å finne en passende hustru. Der fant han så Marie Charlotte Antonia, hvis far var keiserlig geheimeråd. Paret giftet seg i St. Veit i nærheten av Wien, den 25. juli 1736. Samme år ble hun utnevnt til dame av Stjernekorsordenen.

Paret levet i flere år i et ulykkelig ekteskap, men forsonte seg med hverandre i 1747. De fikk et barn, Leopoldine (1739–1765), som moren levde sammen med i Wien. Leopoldine giftet seg med fyrst Karl Albrecht av Hohenlohe-Waldenburg-Schillingsfürst. Hun døde barnløs, slik at den betydelige formuen hun hadde arvet etter moren, gikk videre til faren Karl Thomas. 

## Referanser
Botola

**Botola** (arabisk: **البطولة**) er det høyeste nivået på nasjonal fotball i Marokko. Hver sesong starter om høsten og spilles frem til våren, og hver klubb spiller to kamper mot hver motstander.

## CAF-ranking (2021/22)
*CAF rangerer ligaene etter de siste fem års prestasjoner i [[Afrikas Champions League]] og [[CAF Confederation Cup]].*

## Lagene (2023/24)

## Vinnere

* 1956/57 – Wydad
* 1957/58 – Kawkab Marrakech
* 1958/59 – Étoile de Casablanca
* 1959/60 – Kénitra
* 1960/61 – ASFAR
* 1961/62 – ASFAR
* 1962/63 – ASFAR
* 1963/64 – ASFAR
* 1964/65 – 
* 1965/66 – Wydad
* 1966/67 – ASFAR
* 1967/68 – ASFAR
* 1968/69 – Wydad
* 1969/70 – ASFAR
* 1970/71 – Settat
* 1971/72 – Racing de Casablanca
* 1972/73 – Kénitra
* 1973/74 – Raja Beni Mellal
* 1974/75 – Mouloudia Oujda
* 1975/76 – Wydad
* 1976/77 – Wydad
* 1977/78 – Wydad
* 1978/79 – 
* 1979/80 – SCC Mohammédia
* 1980/81 – Kénitra
* 1981/82 – Kénitra
* 1982/83 – 
* 1983/84 – ASFAR
* 1984/85 – 
* 1985/86 – Wydad
* 1986/87 – ASFAR
* 1987/88 – Raja Casablanca
* 1988/89 – ASFAR
* 1989/90 – Wydad
* 1990/91 – Wydad
* 1991/92 – Kawkab Marrakech
* 1992/93 – Wydad
* 1993/94 – Khouribga
* 1994/95 – Meknès
* 1995/96 – Raja Casablanca
* 1996/97 – Raja Casablanca
* 1997/98 – Raja Casablanca
* 1998/99 – Raja Casablanca
* 1999/00 – Raja Casablanca
* 2000/01 – Raja Casablanca
* 2001/02 – Hassania Agadir
* 2002/03 – Hassania Agadir
* 2003/04 – Raja Casablanca
* 2004/05 – ASFAR
* 2005/06 – Wydad
* 2006/07 – Khouribga
* 2007/08 – ASFAR
* 2008/09 – Raja Casablanca
* 2009/10 – Wydad
* 2010/11 – Raja Casablanca
* 2011/12 – Moghreb Tétouan
* 2012/13 – Raja Casablanca
* 2013/14 – Moghreb Tétouan
* 2014/15 – Wydad
* 2015/16 – FUS Rabat
* 2016/17 – Wydad
* 2017/18 – Ittihad Tanger
* 2018/19 – Wydad
* 2019/20 ₋ Raja CA
* 2020/21 – 
* 2021/22 – 
* 2022/23 – 

## Referanser


## Eksterne lenker
*
Stig Miss

**Stig Bredgaard Miss** (født 26. september 1950) er en dansk kunsthistoriker, sakprosaforfatter og tidligere museumsdirektør.

Han er utdannet cand.mag.art. i kunsthistorie ved Aarhus Universitet. Fra 1989 til han gikk av med pensjon i 2016 var han direktør ved Thorvaldsens Museum i København.

Miss ble utnevnt til ridder av 1. grad av Dannebrogordenen i 2011.

## Referanser
Komplett metrisk rom

Et **komplett metrisk rom**, også kalt et **Cauchy-rom**, er et metrisk rom M der alle Cauchy-følger konvergerer, og grensen er også et element i M. Eksempler på komplette metriske rom er de reelle, og komplekse tallene, endelige reelle og komplekse vektorrom, Lp-rom og Sobolev-rom.

Intuitivt kan man tenke på det som et rom der ingen punkter «mangler», hverken på innsiden eller på randen. For eksempel er mengden av rasjonale tall \mathbb{Q} ikke komplett – man kan for eksempel konstruere en følge av rasjonale tall som konvergerer mot <math>\sqrt{2}</math>, men \sqrt{2} er et irrasjonelt tall og dermed ikke inneholdt i \mathbb{Q}. Det er alltid mulig å «fylle alle hullene», som gir *kompletteringen* av et gitt rom. Rommet bestående av de reelle tallene \mathbb{R} utgjør nøyaktig kompletteringen av \mathbb{Q}.

Et komplett normert rom kalles et Banach-rom, og et komplett indreproduktrom kalles et Hilbert-rom.

## Egenskaper
*Et underrom A av et komplett metrisk rom er i seg selv et komplett metrisk rom hvis og bare hvis A er lukket.
*Ethvert kompakt metrisk rom er også komplett. Et underrom A av et metrisk rom er kompakt hvis og bare hvis det er lukket og totalt begrenset.

Kompletthet er en essensiell egenskap i Banachs fikspunktteorem og i Baires kategoriteorem.

## Komplettering
La M være et metrisk rom, tilordnet en metrikk d_m, og la D være et underrom av M. Vi sier at D er *tett* i M dersom for alle x \in M finnes det en følge av elementer fra D som konvergerer mot x. Ekvivalent kan man si at D er tett i M hvis og bare hvis for enhver x \in M og enhver \delta > 0 finnes det et element y i D slik at d(x, y) . For eksempel er de rasjonale tallene komplett i de reelle tallene; for ethvert tall x \in \mathbb{R} kan vi finne en følge i \mathbb{Q} som konvergerer mot x.

Hvis (M, d_m), utgjør et rom (\overline{M}, d_{\overline{M}}) *kompletteringen* av M dersom (\overline{M}, d_{\overline{M}}) er slik at
# (M, d_m), er et underrom av (\overline{M}, d_{\overline{M}}), altså i.e. M \subseteq \overline{M} and d_\overline{M} (x, y)) = d_{M} (x, y) for alle x, y \in M
# M er tett i \overline{M}

Ethvert metrisk rom har en kompletteringen. Dette er nyttig i mange tilfeller; istedenfor å lete etter et komplett metrisk rom, kan man heller jobbe med kompletteringen, som man vet eksisterer. Imidlertid er det ikke slik at kompletteringen alltid arver alle ønskelige egenskaper. Ethvert komplett metrisk rom utgjør også sin egen komplettering.

De reelle tallene \mathbb{R} utgjør kompletteringen av \mathbb{Q}; alle rasjonale tall er også reelle tall, og for ethvert reelt tall man kan konstruere en følge av rasjonale tall som konvergerer mot dette.

## Se også
*Komplett målrom
*Komplett uniformt rom

## Referanser


## Litteratur
*